钦定古今图书集成/明伦汇编/闺媛典/第278卷 > 皇清十一 > 陶克让妻詹氏
## 钦定古今图书集成/明伦汇编/闺媛典/第278卷 > 皇清十一 > 陶克让妻詹氏

按《黄冈县志》：詹氏，文学陶克让妻。让死，无子。氏忍死事姑，足不逾阈，即族子侄不交一言，衣不解带，体不沾席，历二十馀年。少读书过目辄记。年五十一，病作犹卧，诵经不辍。晕死复苏，强起自题云：“对镜面黄惭后死，诵经神定觉前生。” 因拣历定日，如期合掌而逝。